Paytextê Swêdî Stockholm de bi seyan armenîyî verê bînaya Parlamento de ameyî têhet û  bi nawnayîş û rayraşîyayîşêkî Tirkîya û Azerbaycan protesto kerdî.
Çalakîkeran da zanayene ke armenîyê ke serra 1915î de ameyî qirkerdene nika zî maruzê hêrişanê dewleta tirke benê.
Qiseykerdişan de ame vatene ke armenîyî wazenê şaranê bînan reyde bi haştîye biciwîyê û venga komelê mîyanneteweyî ame dayene ke hêrişê Azerbaycan û Tirkîya vindarnê.
Girse dima slogananê sey 'Terorîste Tirkîya', 'Terorîst Azerbaycan' reyde dest pê rayraşîyayîşî kerd.
